নওগাঁ : মহাদেবপুরে ট্রাকচাপায় একই পরিবারের তিন মোটরসাইকেল আরোহী নিহত হয়েছেন। মঙ্গলবার সন্ধ্যা পৌনে ৭টায় নওগাঁ-রাজশাহী মহাসড়কের মহাদেবপুর উপজেলার খোর্দ্দনারায়ণপুর ব্রিজ নামক স্থানে এ দুর্ঘটনা ঘটে। নিহতরা মোটরসাইকেলে রাজশাহী যাচ্ছিলেন। তারা হলেন- পোরশা উপজেলার ঘাটনগর গ্রামের মোশারফ হোসেনের ছেলে সুমন ও তার স্ত্রী ইভা এবং ইভার মা রাজশাহীর বোয়ালিয়া থানার বালিয়া পুকুর গ্রামের ইউছুব আলীর স্ত্রী রুবিনা পারভীন পারুল।